यह ओडिशा के विकास में मील का बड़ा पत्थर साबित होगा और यह ओडिशा को आत्मनिर्भर प्रदेश बनाने में बड़ा योगदान करेगा और फिर बाद में आत्मनिर्भर भारत की समग्र दृष्टि को साकार करने में योगदान देगा। उत्पाद अनुप्रयोग और विकास केंद्र (पीएडीसी) के उद्घाटन पर खुशी जाहिर करते हुए ओडिशा के मुख्यमंत्री श्री नवीन पटनायक ने कहा कि यह केंद्र न केवल नई सामग्री और नवीन अनुप्रयोगों को विकसित करने में महत्वपूर्ण भूमिका निभाएगा बल्कि इससे निवेशकों को प्लास्टिक और पॉलिमर क्षेत्रों में विनिर्माण इकाइयां स्थापित करने में भी मदद मिलेगी। उन्होंने कहा कि आईओसीएल राज्य में प्लास्टिक और पॉलिमर उद्योग के विकास में एक सहयोगी के रूप में काम कर रहा है और यह नया केंद्र इस क्षेत्र में नवाचार और उद्यमिता का समर्थन करेगा।